कहा- IPL अभी तक नहीं जीता, लेकिन यह मुझे हर साल उत्साहित होने से नहीं रोकता
Women's Premier League 2023 WPL - Virat Kohli On Smriti Mandhana RCB Team Performance. महिला प्रीमियर लीग 2023 (WPL) के पहले सीजन में रॉयल चैलेंजर्स बैंगलोर (RCB) की खराब शुरुआत के बाद भारतीय क्रिकेट टीम के स्टार खिलाड़ी विराट कोहली महिला टीम से मिले और उसकी जीत में अहम भूमिका निभाई
महिला प्रीमियर लीग 2023 (WPL) के पहले सीजन में रॉयल चैलेंजर्स बैंगलोर (RCB) की खराब शुरुआत के बाद भारतीय क्रिकेट टीम के स्टार खिलाड़ी विराट कोहली महिला टीम से मिले और उसकी जीत में अहम भूमिका भी निभाई। उन्होंने टीम की जीत के लिए महिला खिलाड़ियों से बात की और जीत का मंत्र दिया। वहीं WPL का 13वां मैच बुधवार को यूपी वॉरियर्स और रॉयल चैलेंजर्स बैंगलोर के बीच खेला गया। RCB ने टूर्नामेंट में अपने पहले पांच मैच गंवाए और यूपी वारियर्स के खिलाफ अपनी पहली जीत दर्ज की।
RCB ने सोशल मीडिया पर एक वीडियो शेयर किया
फ्रैंचाइजी ने सोशल मीडिया पर एक वीडियो शेयर किया है। जिसमें कोहली IPL में अपने संघर्षों के बारे में बातचीत करते नजर आ रहें है। कोहली विडियो में कहते दिख रहें है, मैं 15 साल से IPL खेल रहा हूं, लेकिन मैंने अभी तक एक भी खिताब नहीं जीता है। लेकिन यह मुझे हर साल उत्साहित होने से नहीं रोकता है। मैं यही कर सकता हूं, मैं बस हर मैच में प्रयास कर सकता हूं। हर मैच और हर टूर्नामेंट में मैं यही सोच कर उतरता हूं कि अगर हम जीत गए, तो बढ़िया, अगर नहीं तो यह नहीं सोचने लगता कि अगर मैं IPL जीतूंगा तो ही खुशी से मर सकूंगा। ऐसा नहीं होता है।
हमारे पास दुनिया के सबसे अच्छे फैंस
हमेशा उस अवसर के बारे में सोचें जो आपके पास है, बजाय इसके कि अभी कितना बुरा हो रहा है। हमने अभी तक IPL नहीं जीता, लेकिन मुझे अब भी लगता है कि हमारे पास दुनिया के सबसे अच्छे फैंस हैं। यह इस वजह से क्योंकि हम RCB के लिए प्रतिबद्ध हैं, यह हमारे फैंस के लिए सबसे बड़ी बात है। हम फैंस को हर साल ट्रॉफी नहीं दे सकते, लेकिन हम उन्हें हर बार अपना 110% जरूर दे सकते हैं।
ऐसा रहा मैच 
स्मृति मंधाना की कप्तानी वाली रॉयल चैलेंजर्स बेंगलुरु ने बुधवार को विमेंस प्रीमियर लीग (WPL) में पहली जीत हासिल की है। टीम ने यूपी वारियर्ज को 5 विकेट से हराया। इस जीत के साथ ही बेंगलुरु ने लीग के प्ले ऑफ में प्रवेश की उम्मीदें कायम रखी हैं। मुंबई के डीवाई पाटिल स्टेडियम में बेंगलुरु ने टॉस जीता और फील्डिंग करने का फैसला लिया। यूपी ने पहले बल्लेबाजी करते हुए हेरिस-दीप्ति की अर्धशतकीय साझेदारी के दम पर 135 रन बनाए। 136 रनों का टारगेट बेंगलुरु ने 18 ओवर में 5 विकेट पर हासिल कर लिया।
